Ons is so moeg. Ons wil die jaar net agter die rug kry: ons wil net van ons stryd, ons gewone bestaan vergeet. Ons wil tog net, na lekker uitrus en afskakel, met 'n vars, nuwe jaar begin.
Kersfees neem ons na 'n liefde wat nie in woorde verwoord kan word nie, maar gesien kan word in die arms van 'n jong vrou wat die Verlosser van die wêreld van die Heilige Gees ontvang het en Hom vir sy selflose bediening, vir sy eenvoudige, gestroopte aardse lewe sonder weelde, vir lyding en kruisiging moes grootmaak.
Kersfees is die fees van die Drie-Enige God wat vir jou die lewe wou gee en die plan uitgewerk het om dit vir sondaars moontlik te maak.